قویروقلولار

قویروقلولار، بیر گروه سودا-قورودایاشایان صینفی سینه عایید حئیوان نؤووعو
 فۇسیل محدوده سی = Middle Triassic – Present

قویروقلولار، مؤوجود سمندرلر (اۇرودئلا دسته‌سی) و قۇرباغالاردان داها چوْخ سمندرلره  یاخؽن اوْلان بۆتون نسلی کسیلمیش آمفیبییا نوْولرینی اؤزونده بیرلشدیرن آمفیبییالار قروپۇدور. اوْنلار عادتا سطحی کرتنکله‌یه بنزر گؤرونوش، اینجه بدنلر، کۆت بۇرونلار، بدنه دۆز بۇجاق آلتؽندا چؽخان قؽسا ازالار و هم سۆرفه‌لرده، هم‌ده یئتکینلرده قۇیروغون اوْلماسی ایله تانؽنؽر.

آدلانماسؽ

Caudata وUrodela تئرمینلرینین تعریفی ایله باغلؽ مۆختلیف منبعلر آراسؽندا فیکیر آیرؽلیغی مؤوجوددور. بعضیلری اۇرودئلا آدؽنین تاج قروپۇ ایله محدودلاشدؽریلمالی اوْلدوغونو، جاۇداتا آدؽنین ایسه عۆمومی قروپ اۆچون ایستیفاده ائدیلمه‌لی اوْلدوغونو ایدعیا ائدیرلر. دیگرلری ایسه جاۇداتا آدؽنی تاج قروپۇ ایله محدودلاشدؽریر و اۇرودئلا آدؽنی عۆمومی قروپ اۆچون ایستیفاده ائدیرلر. بیرینجی یاناشما ان گئنیش یایؽلمیش گؤرونور و بۇ مقاله‌ده ایستیفاده اوْلونور.

تکاموللاری

سودا-قورودایاشایانلارین اۆچ اساس قروپۇ (آپوْدانلار، اۇرودئللر و آنۇرانلار) آراسؽنداکی منشأیی و تکامول علاقه‌لری مقاله مؤوضوعسودور. ۲۰۰۵-جی ایلده آپارؽلان ردنت آنالیزینه اساسلانان موْلئکولیار فیلوْگئنییا، بۇ اۆچ قروپ آراسؽنداکی ایلک آیرؽلیغین دووْن دؤورونده‌کی (تخمینا ۳۶۰ میلیوْن ایل اول) لوْب اۆزگجلی بالؽقلاردان بۇداقلاندیقدان قؽسا مۆدت سوْنرا و سۇپئرکونتینئنت پانگئانؽن پارچالانماسؽندان اول باش وئردییینی ایره‌لی سۆردو. بۇ دؤورون قؽسالیغی و رادیاسییانؽن باش وئرمه سۆرتی، زره سیزلردن یاخؽندان علاقه‌لی گؤرونن سودا-قورودایاشایانلار فوْسیللرینین نیسبی قؽتلیغینی ایضاح ائتمه‌یه کؤمک ائده بیلر. بۇنونلا بئله‌، داها یئنی تدقیقاتلار عۆمومیتله زره سیزلر آراسؽندا ان بازال آیرؽلیغین داها یئنی (گئج کاربوْن) - ائرکن پئرم یاشؽنی آشکار ائتمیشدیر.

قایناقلار

http://en.wikipedia.org/wiki/Cauadata